Батый часта цікавіўся лёсам дзевяцярых братоў і быў вельмі задаволены іхнім баявым майстэрствам, адданасцю сваім военачальнікам, адвагай і ваеннай хітрасцю, якая адрознівала іх у баі. Асабліва вылучаўся старэйшы сын Хатуні – Туліб. Яму Батый з часам даверыў тысячу вояў, зрабіў мурзой і выдаў залатую пайцзу – высокі знак улады. Многія здагадваліся: сакрэт Туліба – у тым, што прыслухоўваўся ён да парад кемлівай, хітрай і жорсткай маці. Сілай і жорсткасцю пракладаў сабе шлях па славянскіх землях атрад Туліба. Вось якія госці завіталі ў Радзеж.